
DAKWAH KITA 


Terusterang 

Kita ingin menerangkan kepada manusia tentang matlamat kita, kita ingin mendedahkan manhaj 
(method) kita kepada mereka, kita ingin mengemukakan dakwah kita kepada mereka dalam suatu 
bentuk yang tidak menimbulkan keraguan dan kesamaran, lebih cerah dari pancaran matahari, lebih 
bercahaya dari sinar pagi, malah lebih terang dari siang yang terang benderang. 

Suci 

Di samping itu kita ingin supaya kaum kita dan ummat muslimin seluruhnya mengetahui bahawa 
dakwah kita adalah dakwah yang suci dan bersih. Kesuciannya melewati batas kepentingan diri 
sendiri, memandangkan hina manfaat kebendaan, meninggalkan jauh di belakangnya segala bentuk 
hawa-nafsu dan tujuan-tujuan kepentingan, mara ke hadapan menuruti jalan yang telah digariskan 
Allah kepada pendakwah-pendakwah. Firman Allah: 

"Katakanlah; inilah jalanku, aku menyeru kepada Allah dengan penuh kesedaran; aku dan 
pengikutku. Maha suci Allah dan bukanlah aku dari golongan mereka yang musyrik': 

Kita tidak meminta sesuatu dari manusia, Kita tidak meminta harta dari mereka, kita tidak meminta 
upah dari mereka, kita tidak mengharapkan sanjungan mereka, kita tidak mengharapkan balasan dan 
terima kasih mereka, balasan kita dalam berdakwah ini hanyalah pada Allah yang menjadikan kita. 

Kasih sayang: 

Demikian juga kita mengharapkan agar bangsa kita mengetahui bahawa kita mengasihi mereka lebih 
dari diri kita sendiri. Kita mengharapkan mereka mengetahui bahawa jiwa-jiwa ini sanggup menjadi 
tebusan demi kepentingan mereka andainya ketinggian itu meminta tebusan. Jiwa-jiwa ini sanggup 
dicabut sebagai harga kepada keagungan mereka, kemuliaan mereka, agama dan cita-cita mereka 
andainya perkara-perkara ini memerlukan demikian. 

Kita mengambil sikap yang demikian terhadap mereka hanyalah kerana kasih sayang telah 
membelenggu hati dan merajai perasaan kita, membuatkan kita tidak nyenyak tidur dan sentiasa 
mengalirkan air mata. Amat sukar dan luar dari kesanggupan kita melihat sesuatu menimpa bangsa 
kita dan kita terus menyerah diri kepada kehinaan atau merelainya, atau kita terus berputus asa. Kita 
bekerja untuk manusia kerana Allah lebih dari kita bekerja untuk diri kita, kita untuk kamu, bukan 
untuk orang lain dan kita tidak akan menjadi beban kepada kamu. 

Keistimewaan dan nikmat hanya dari Allah. Kita tidak mendakwa memberi suatu nikmat, dan kita 
tidak menganggap bahawa kita mempunyai keistimewaan dalam hal ini, tetapi Kita percaya kepada 
firman Allah: 

"Maka Allah lah yang mengurniakan nikmat kepadamu dengan memimpin kamu kepada keimanan 
seandainya kemu orang yang benar': 

Kita berharap, sekiranya harapan itu memberi manfaat, agar hati-hati ini dapat diterima oleh 
pandangan dan pendengaran ummat kita, dengan itu mereka akan melihat; adakah pada hati- hati ini 
selain dari inginkan kebaikan dan rasa kasih terhadap mereka, juga pengorbanan demi mereka. 
Adakah mereka dapati pada hati-hati ini selain dari rasa derita yang melarat akibat dari keadaan yang 
kita alami sekarang. 

Pun demikian cukuplah bagi kita bahawa Allah mengetahui segala apa yang di dalam hati kita. Hanya 
Allah tempat perlindungan yang tunggal, tempat minta pertolongan, Allah yang memberi taufik 
kepada jalan yang tepat, di tanganNya teraju dan kunci yang dapat membuka pintu hati. Siapa yang 
diberi petunjuk oleh Allah maka tidak ada yang akan menyesatkannya dan siapa yang sesatkan Allah 
maka tidak ada sesiapa yang dapat memberi pertunjuk kepadanya dan Allah tempat tumpuan harapan 
kita. Ia sebaik-baik tempat kita berserah. Tidakkah Allah melindungi hambanya..? 


Empat jenis manusia: 

Kita mengharapkan manusia menjadi salah satu dari empat golongan ini:- 

Mu'min: 

Sama ada beliau menjadi seorang yang beriman dengan dakwah kita, mempercayai perkataan kita dan 
kagum dengan prinsip-prinsip kita. Beliau melihat dalam dakwah ini sesuatu yang dapat memuaskan 
hati dan diterima oleh nuraninya. Kepada beliau kita menyeru supaya mengambil inisiatif untuk 
menggabungkan diri dan bekerja bersama-sama kita, supaya dengan penggabungannya itu bilangan 
mujahid akan bertambah, semoga dengan suaranya itu seruan dakwah akan bertambah kuat. Tidak ada 
erti bagi keimanan yang tidak diikuti dengan amal, tidak ada faedah bagi 'aqidah yang tidak 
mendorong tuannya untuk melaksanakan aqidah itu dan berkorban untuknya. 

Demikianlah keadaannya orang-orang yang terdahulu, orang-orang yang dibukakan Allah dadanya 
untuk menerima hidayah Allah, lantas mereka mengikut jejak para Anbia’, mereka beriman dengan 
risalahNya, berjihad demi risalah itu dengan jihad yang sungguh-sungguh. Mereka inilah yang 
dianugerahkan Allah dengan ganjaran nikmat yang maha besar, mereka akan menerima ganjaran 
pahala yang sama dengan pengikut-pengikut mereka dengan sedikitpun tidak mengurangkan pahala 
pengikut mereka. 

Ragu-ragu: 

Mungkin beliau seorang yang belum melihat kebenaran dalam dakwah kita, belum mengenali 
keikhlasan dan faedah pada apa yang kita katakan, lantas beliau terhenti dan ragu-ragu. Beliau kita 
tinggalkan kerana keraguannya dan kita nasihatkan beliau agar berhubung dengan kita lebih rapat, 
membaca tentang kita dari jauh atau dekat, mengkaji tulisan-tulisan kita, menziarahi pusat-pusat kita 
dan berkenalan dengan saudara-saudara kita. Dengan itu Insya Allah beliau akan puas hati terhadap 
kita. Demikianlah keadaannya pengikut-pengikut Rasul yang masih ragu-ragu. 

Mengejar manfaat: 

Atau mungkin beliau menjadi seorang yang tidak akan memberikan bantuannya kecuali setelah beliau 
mengetahui faedah yang akan diterimanya, keuntungan-keuntungan yang akan diperolehinya hasil dari 

pengorbanannya itu. Kepada beliau kita katakan: "Kasihan tidak ada pada kami ganjaran selain 

pahala dari Allah sekiranya engkau ikhlas dan balasan syurga sekiranya Allah melihat kebaikan 

padamu. Adapun kami , kami miskin dari kemegahan, miskin harta benda, keadaan kami sentiasa 

berkorban dengan apa yang ada pada kami, berkorban dengan sesuatu yang kami miliki, harapan kami 
hanyalah keredhaan Allah, Dialah sebaik-baik tempat berserah dan sebaik-baik Penolong. Seandainya 
Allah membukakan tutupan dari hati beliau, menghilangkan kabus tamak dari nuraninya, kelak beliau 
akan mengetahui bahawa sesuatu yang di sisi Allah itu lebih baik dan lebih kekal, dan beliau akan 
menggabungkan diri ke dalam tentera Allah, murah hati dengan kemewahan dunia yang ada padanya, 
semoga beliau mendapat pahala di hari akhirat. 

"Apa yang ada pada kamu akan binasa sedangkan apa yang ada di sisi Allah akan kekal'. 

Tetapi jika berlaku sebaliknya; maka Allah Maha Kaya (tidak berhajat) dari orang yang tidak melihat 
keutamaan Allah pada dirinya, hartanya, dunianya, akhiratnya, mati dan hidupnya. Demikianlah 
keadaannya golongan yang seperti ini sewaktu mereka enggan melakukan taat setia terhadap 

RasuluLlah Sallallahu 'alaihi Wasallam kecuali RasuluLlah SallaLlahu 'alaihi Wasallam menyerahkan 
segala urusan kepada mereka setelah beliau wafat. Tiada jawapan yang diberikan oleh RasuluLlah 
SaliaLlahu'alaihi Wasallam selain dari memberitahu mereka bahawa: 

"Bumi ini adalah milik bagi Allah, akan diserahkanNya kepada hambarnya yang dikehendakinya, dan 
kesudahan yang baik adalah untuk orang yang bertaqwa 

Jahat sangka: 

Atau mungkin beliau seorang yang jahat sangka terhadap kita, syak dan ragu-ragunya kepada kita, 
beliau tidak melihat kita kecuali dengan kacamata yang hitam pekat, beliau tidak berbicara tentang 
kita kecuali dengan lidah yang bimbang dan ragu, beliau terus dalam keadaan terpedaya, berlarutan 
dalam keraguan, kekal dalam kewahamannya. 

Kita berdo'a untuk beliau dan untuk kita sendiri supaya Allah menunjukkan kebenaran itu sebagai 
kebenaran dan memberi hidayat supaya kita mengikutinya, menunjukkan kebatilan itu sebagai suatu 
kebatilan dan memberi hidayat supaya kita menjauhinya. 

Kita berdo'a kepada Allah supaya mengilhamkan kebijaksanaan kepada kita dan beliau. Bahkan kita 
seru, andainya beliau menerima seruan, beliau kita jemput andainya beliau menerima jemputan. Kita 
berdo'a kepada Allah untuk beliau, kerana hanya Allah tempat gantungan harapan. Allah telah 
menurunkan kepada RasuluLlah SallaLlahu 'alaihi Wasallam sepotong ayat mengenai segolongan 
manusia, firman Allah: 

“Engkau tidak akan dapat memberi hidayat kepada mereka yang engkau kasihi, tetapi hanya Allah 
yang memberi hidayat kepada sesiapa yang dikehendakiNya 

Dan kita sentiasa mengasihi beliau, kita mengharapkan agar beliau kembali kepada kita, puas hati 
dengan dakwah kita. Lambang yang menjadi pegangan kita berhadapan dengan beliau ialah apa yang 
telah diajarkan oleh RasuluLlah SallaLlahu 'alaihi Wasallam dalam sabdanya: 

"Tuhanku, ampunkanlah kaumku, sesungguhnya mereka tidak mengetahui". 

Kita harap manusia tergolong dalam salah satu dari golongan-golongan ini. 

Telah sampai masanya seorang muslim mengetahui matlamatnya, menentukan haluannya dan bekerja 
sejajar dengan haluan tersebut hingga beliau mencapai matlamatnya. Namun untuk kekal dalam 
keadaan yang berlarutan, kekal dalam khayalan-khayalan yang indah-indah, kekal dalam nafsu yang 
lupa daratan, tunduk patuh dengan membabi buta, mengikut sebarang seman yang bergema dialunkan, 
kesemua ini bukanlah langkah seorang muslim. 

Fana 

Di samping itu kita ingin supaya ummat kita mengetahui bahawa dakwah ini tidak akan sesuai kecuali 
bagi mereka yang mengambil keseluruhannya, menyerahkan sesuatu yang dituntut oleh dakwah ini 
darinya; jiwanya, hartanya, waktunya dan kesihatannya. Firman Allah: 

"Katakanlah, (hai Muhammad) seandainya ibu bapa kamu, anak-anak kamu, saudara-saudara kamu, 
isteri-isteri kamu, handai taulan kamu, harta yang kamu usahakan, perniagaan yang kamu 
khuatirkan kerugiannya dan tempat tinggal yang kamu sukai lebih kamu kasihi dari Allah dan 
RasulNya juga jihad pada jalan Allah, maka tunggulah hingga Allah mendatangkan perintah-Nya 
dan Allah tidak akan memberi hidayat kepada orang yang fasiq': 

Dakwah ini dakwah yang tidak sanggup diperkongsikan, kerana ketunggalan adalah sifat 
semulajadinya. Oleh itu sesiapa yang bersedia untuk dakwah ini, beliau akan hidup dengannya dan 
dakwah ini juga akan hidup dengannya. Sesiapa yang lemah dari menunaikan tanggungjawab ini 
beliau akan kerugian pahala jihad dan beliau akan bersama dengan mereka yang ketinggalan, tinggal 
bersama mereka yang berdiam diri dan Allah akan menggantikan golongan yang lain dari mereka 
untuk dakwah ini yang bersifat sepertimana firman Allah: 

yang bersikap lemah lembut terhadap orang-orang mu'min, bersikap keras terhadap orang kafir, 
mereka berjihad pada jalan Allah, itulah kurniaan Allah, diberikanNya kepada sesiapa yang 
dikehendakiNya 

Jelas 

Kita menyeru manusia kepada satu prinsip, prinsip yang jelas, terperinci dan dapat diterima oleh 
semua golongan. Semua golongan mengetahui dan memahaminya mengakui kebenarannya dan 
mereka mengetahui bahwa penyelesaian masalah mereka, kebahagiaan mereka juga kerehatan mereka 
terletak pada prinsip-prinsip ini. Prinsip ini telah dibuktikan oleh percubaan dan sejarah telah 
menghukumkan kesesuaiannya untuk kekal, kemampuannya untuk membawa kebaikan untuk seluruh. 

DUA JENIS IMAN 

Setelah kita dan ummat kita menemui titik pertemuan dalam mengimani prinsip ini, di sana masih ada 
perbezaan antara kita dengan mereka, yang mana mereka mempunyai iman yang bisu, iman yang tidur 
nyenyak dalam jiwa mereka, mereka tidak mematuhi hukum dan tuntutan iman itu. 

Sebaliknya di sana, di dalam jiwa kita -dengan limpah Allah- terdapat iman yang bergelora, menyala, 
kuat dan waspada. 

Suatu kenyataan yang menakjubkan, dapat kita dan orang lain rasakan di dalam jiwa kita orang-orang 
timur, iaitu bila kita mengimani fikrah ini dan sewaktu kita membicarakannya; manusia akan 
mengkhayalkan bahwa fikrah tersebut telah dapat memberikan suatu tenaga yang kuat kepada kita 
sehingga kita dapat menghancurkan bukit bukau, kekuatan yang dapat mendorong kita berkorban jiwa, 
harta, menanggung penderitaan dan mengharung arus sehingga.kita memenangi fikrah ini atau fikrah 
ini akan menang kerana kita. Tetapi setelah bicara ini reda, perhimpunan-perhimpunan bersurai kita 
tenis melupakan seluruh keimanan kita, lalai terhadap fikrah yang kita dokong dan kita tidak berfikir 
untuk bekerja demi fikrah ini, kita tidak berbicara dengan diri kita bahawa kita akan tenis 
menggandakan jihad demi fikrah ini. 

Malah boleh jadi kita berlarutan dalam kelalaian dan kealpaan sehingga kita melakukan sesuatu yang 
bertentangan dengan fikrah ini secara sedar atau tidak. Tidakkah anda ketawa pelik bila anda lihat 
seorang ahli fikir, pejuang dan berpengetahuan tinggi dalam dua masa yang berlainan boleh menjadi 
atheis bersama dengan orang-orang yang atheis dan menjadi ahli ibadat bersama-sama ahli ibadat. 

Kecuaian, kelupaan, kelalaian, ketiduran atau katakan apa saja yang ingin anda katakan inilah yang 
membuatkan kita berusaha untuk menggerakkan prinsip kita ini, sedang prinsip inilah juga yang telah 
diterima oleh ummat kita dalam jiwa mereka, mereka yang kita kasihi. 

SERUAN-SERUAN 

Oleh itu saya akan kembali kepada perbicaraan saya yang pertama tadi dan saya akan katakan bahawa 
dakwah kita adalah dakwah prinsip. Di timur dan di barat hari ini banyak muncul dakwah-dakwah, 
prinsip-prinsip, fikrah-fikrah, mazhab-mazhab, pendapat-pendapat dan pertentangan-pertentangan 
yang kesemuanya memecah-belahkan akal fikiran manusia, kesemuanya dipertahankan oleh 
pendokong-pendokongnya, anak buahnya, pengikutnya, peminatnya, pemimpin-pemimpin dan 
muridnya. Mereka akan terus melakukan propaganda, mendakwa keistimewaan, kebaikan dakwah 
mereka, mereka melipatgandakan dakwaan mereka sehingga dakwah mereka muncul sebagai suatu 
dakwah yang menarik, mempesona dan indah. 

PENYERU-PENYERU 

Pendakwah-pendakwah hari ini bukan pendakwah-pendakwah masa silam, mereka berpengetahuan 
tinggi, cukup peralatan, terlatih dan professional, terutama di negara-negara barat, sehingga tiap-tiap 
fikrah itu mempunyai ketumbukan khusus yang bertugas untuk melatih kader, menerangkan perkara- 
perkara sulit, mendedahkan keindahan-keindahan fikrah itu, mencipta cara-cara penyibaran dan jalan- 

jalan dakyah, mencari jalan yang paling mudah, senang dan paling dekat untuk memasuki jiwa 
manusia supaya mereka puashati dan terus menganuti fikrah itu. 

WASILAH 

Demikian juga wasilah dakyah hari ini bukan lagi wasilah zaman silam. Dakyah silam hanyalah 
merupakan kalimah-kalimah yang disampaikan dalam khutbah-khutbah atau perhimpunan- 
perhimpunan atau ditulis dalam risalah-risalah dan surat-surat. Tetapi wasilah hari ini adalah melalui 
majalah-majalah, surat-surat khabar, risalah-risalah, pementasan, cerita-cerita khayal dan radio. 
Kesemua wasilah ini mudah untuk sampai ke dalam hati semua manusia, lelaki dan perempuan, di 
rumah, di gudang-gudang perniagaan, industri dan sawah mereka. 

Oleh itu adalah menjadi kewajipan kepada pendakwah-pendakwah agar pandai dan bijak 
menggunakan wasilah- wasilah ini supaya kerja-kerja mereka membuahkan hasil yang dikehendaki. 
Tidak ada gunanya saya b erp anjang lebar dalam masalah ini. Sekali lagi saya kembali dan berkata 
bahwa dunia hari ini penuh dengan dakwah-dakwah, sama ada dakwah politik, nasionalis, patriotik, 
ekonomi, ketenteraan dan seruan-seruan damai. Oleh itu di manakah letaknya dakwah kita dalam 
adunan dakwah-dakwah ini? 

Soalan ini mendorong saya berbicara dalam dua perkara: 

Pertamanya tentang bentuk dakwah kita yang positif secara tulin. 

Keduanya tentang sikap dakwah ini terhadap dakwah-dakwah tadi. 

Saya harap saudara tidak akan menyalahkan saya kerana perbicaraan yang panjang ini, kerana saya 
telah menjadi tabiat saya untuk menulis sebagaimana saya bercakap dan mengupas tajuk ini dengan 
tidak memberat-beratkan. Cuma saya harapkan supaya pembaca dapat memahami saya sebagaimana 
saya memahami diri saya dan perbicaraan saya sampai ke dalam hati mereka tanpa diperindah dengan 
gaya bahasa. 

ISLAM KITA 

Dengarlah saudaraku, 

Satu sifat yang memberi pengertian yang menyeluruh yang dapat kita sifatkan kepada dakwah kita ini 
ialah: "Islamiyyah". Kalimah ini mempunyai pengertian yang luas, bukan pengertian yang sempit 
seperti mana yang difahami oleh kebanyakan orang. Kita berkeyakinan bahawa Islam adalah suatu 
pengertian yang menyeluruh, menyusun seluruh aspek, memberi fatwa dalam semua permasalahan, 
menentukan kepada permasalahan itu suatu sistem yang konkrit dan terperinci. Islam tidak berlepas 
tangan berdepan dengan permasalahan hidup dan sistem-sistem yang diperlukan untuk membawa 
Islam kepada manusia. 

Setengah orang tersalah, memahami bahawa Islam itu hanya terbatas dalam soal-soal ibadat dan 
bentuk-bentuk ruhaniah sahaja. Mereka membataskan diri dan fahaman mereka di sekitar yang sempit 
ini sejajar dengan fahaman yang sempit terhadap Islam. 

Tetapi kita tidak memahami Islam seperti fahaman itu, malah kita memahami Islam dengan fahaman 
yang luas, ruang lingkupnya merangkumi seluruh urusan dunia dan akhirat. 

Dakwaan ini bukanlah semata-mata dakwaan kosong atau sengaja kita meluaskannya supaya sesuai 
dengan pendapat kita, tetapi inilah yang kita fahami dari kitab Allah dan sejarah orang-orang Islam 
yang terdahulu. Andainya pembaca ingin memahami dakwah kita dengan lebih luas tentang kalimah 
"Islamiyyah " beliau hendaklah memegang Al Qur’an, di samping itu beliau hendaklah membebaskan 
dirinya dari hawa nafsu dan kepentingan, setelah itu beliau memahami apa yang ada dalam Al Qur'an, 
di sana beliau akan melihat dakwah kita (Ikhwan Muslimin). 

Benar, dakwah kita adalah bersifat Islamiyyah dengan seluruh pengertian yang terkandung dalam 
kalimah 'Islamiyyah' itu, setelah itu saudara fahamilah apa yang saudara mahu fahami dan dalam 
saudara memahami itu saudara terikat dengan kitab Allah dan sunnah RasulNya juga sejarah jejak 
langkah para Salihin muslimin yang terdahulu. Kitab Allah asas dan sumber Islam, manakala sunnah 
RasulNya berperanan sebagai menerang dan mentafsirkan Al Qur'an, manakala sejarah dan jejak 
langkah para salihin pula; mereka adalah gulungan yang telah diredhai Allah, telah melaksanakan 
perintah Allah dan menerima ajarannya dan mereka adalah merupakan contoh yang praktik dan 
gambaran yang menjelmakan perintah dan ajaran itu. 

SIKAP KITA TERHADAP DAKWAH-DAKWAH LAIN 

Sikap kita terhadap berbagai bentuk dakwah yang telah melakukan kezaliman pada hari ini hingga 
memecahbelahkan perpaduan dan mengusutkan fikitan ialah dengan membandingkannya dengan 
dakwah kita. Sesuatu yang cocok dengan dakwah kita, kita alu-alukan dan sesuatu yang bercanggah 
dengannya kita adalah bebas dan tidak terikat dengannya. Kita meyakini bahwa dakwah kita adalah 
umum, dakwah yang tidak meninggalkan sudut-sudut yang baik pada mana-mana dakwah, malah 
dakwah ini telah merangkumi dan menunjukkannya. 

PATRIOTIK 

Kadangkala manusia terpesona dengan seruan patriotik, kadangkala terpesona pula dengan seruan 
nasionalis, lebih-lebih lagi di timur ini, di mana timur merasa kejerihan paksaan dan tekanan barat 
terhadapnya, sehingga barat dapat merampas keagungannya, kehormatannya dan kebebasannya, 
merompak harta dan menghisap darahnya, di mana bangsa-bangsa timur merasa kejerihan memikul 
tanggungiawab yang dipikulkan ke atas pundaknya. 

Bangsa-bangsa timur cuba melepaskan diri dari cengkaman barat dengan segenap daya usaha dan 
kekuatannya, dengan perasaan cekal dan jihad, lantaran itu lantanglah lidah-lidah para pemimpin, 
surat-surat khabar mengambil peranan mengikut arus, para penulis pun menulis, ahli-ahli pidato terus 
berpidato, melaunglah mereka yang melaung atas nama patriotik dan keagungan nasionalis. 

Keadaan ini ada baiknya, tetapi yang menjadi cacat dan tidak baik ialah; sewaktu anda menyuarakan 
kepada bangsa timur yang beragama Islam bahwa patriotik dan nasionalis dalam Islam lebih 
sempurna, lebih bersih, lebih tinggi dan hebat dari apa yang dilaungkan oleh barat dan penulis- 
penulisnya, bangsa timur yang Islam tadi enggan menerima pendapat saudara, bahkan mereka teras 
larut dalam taklid mereka. 

Mereka akan mengemukakan pendapat mereka kepada saudara bahawa Islam tidak kena mengena 
dengan nasionalis dan patriotik, malah Islam berada di satu pihak, manakala nasionalis dan patriotik di 
satu pihak yang lain. Sebahagian mereka menyangka bahawa Islam inilah yang memecah kesatuan 
ummat dan melemahkan ikatan angkatan mudanya. 

Salah faham ini adalah merupakan satu bahaya terhadap bangsa-bangsa timur dilihat dari semua sudut. 
Bertolak dari salah faham ini, di sini saya ingin mengemukakan sikap kita (Ikhwan Muslimin) dan 
dakwah mereka terhadap fikrah patriotik dan nasionalis, satu sikap yang mereka redhai untuk diri 
mereka dan sikap yang mereka cuba agar orang lain meredhainya. 

Patriotik kasihsayang: 

Sekiranya patriotik yang dilaungkan oleh mereka itu bermaksud rasa kasih sayang terhadap tanah air, 
merasa mesra dengannya, cinta dan merasa belas terhadapnya, maka ini adalah sesuatu yang telah 
tersedia dalam fitrah manusia dari satu sudut. Dari satu sudut yang lain pula ianya adalah merupakan 
suatu perintah dalam Islam. Bilal yang mengorbankan segenap apa yang ada pada dirinya demi akidah 
dan agamanya, adalah juga Bilal yang merakamkan rasa kerinduannya terhadap Makkah dalam 
serangkai sya'er yang meresapkan rasa kehalusan dan kemanisan: 

Alangkah indahnya malam ini jika aku dapat bermalam di pinggir anak sungai, di kelilingku Azakhir 
dan Jalil dapatkah aku mengunjungi pesisir an Majnah dapatkah aku melihat Sham dan Tufail..... 

Dan RasuluLlah SallaLlahu 'alaihi Wasallam mendengar Usail menggambarkan keindahan Makkah 
lantas air matanya mengalir rindukan kota Makkah, beliau pun bersabda: "Wahai Usail, biarkanlah 
hati-hati ini tenteram. " 

Patriotik keagungan dan kemerdekaan: 

Sekiranya patriotik yang mereka maksudkan itu bererti kewajipan bekerja dengan seluruh tenaga 
dalam usaha memerdekakan negara dari tangan perampas-perampas, memenuhkan tuntutan 
kemerdekaan dan menanam prinsip keagungan dan kemerdekaan dalam jiwa anak-anak negara itu, 
maka dalam hal ini juga kita bersama-sama dengan mereka dan Islam telah mendesak perkara ini 
dengan desakan yang sungguh-sungguh. 

Allah berfirman: 

" Keagungan itu bagi Allah, RasulNya dan bagi orang-orang mu'min, tetapi orang-orang munafiq 
tidak menge tahui': Firman Allah lagi: 

‘Allah tidak menjadikan ( melapangkan ) jalan bagi orang-orang kafir untuk mengatasi orang-orang 
mu'min ': 

Patriotik kemasyarakatan: 

Sekiranya mereka maksudkan dengan patriotik itu mengeratkan pertalian antara penduduk serantau 
dan membimbing mereka agar menggunakan kekuatan yang ada pada mereka untuk kebaikan mereka, 
kita juga bersetuju dengan mereka dalam hal ini dan Islam memandangnya sebagai suatu kewajipan 
yang pasti. RasuluLlah SallaLlahu 'alaihi Wasallam telah bersabda: "Jadilah kamu hamba-hamba 
Allah sedangkan kamu dalam keadaan bersaudara" . Allah juga berfirman: 

"Wahai orang-orang yang beriman, janganlah kamu menjadikan teman kepercayaanmu orang-orang 
yang luar dari keluargamu, mereka tidak akan henti-hentinya melakukan kemudaratan terhadapmu. 
Mereka menyukai sesuatu yang menyusahkan kamu, telah ternyatalah kebencian dari mulut mereka 
dan apa yang disembunyikan hati mereka lebih besar lagi. Sesungguhnya telah kami terangkan 
kepadamu ayat-ayat (tanda) jika kamu memahaminya ". 

Patriotik penaklukan: 

Sekiranya patriotik yang mereka laungkan itu bermaksud pembukaan negara-negara dan menguasai 
bumi, maka Islam telah memfardhukannya dan mengarahkan penakluk-penakluk kepada penaklukan 
dan pembukaan yang lebih baik dan membawa manfaat kepada mereka yang ditakluk. Firman Allah: 
"Perangilah mereka sehingga fitnah tidak berlaku lagi uan sehingga agama itu hanya untuk Allah 
semata mata ". 

Patriotik perkauman: 

Sekiranya patriotik yang mereka laungkan itu bermaksud perpecahan ummat kepada puak-puak yang 
sentiasa bertarung, bercakaran, memaki hamun dan luntar meluntar tuduhan, mengkhianati antara satu 
sama lain, berpecah-belah kerana suatu manhaj yang tidak bernilai, manhaj (method) yang 
direncanakan oleh hawanafsu, dibentuk oleh tujuan-tujuan dan kepentingan, ditafsirkan oleh faham- 
faham yang sesuai dengan maslahat perseorangan, sedangkan musuh mengambil kesempatan ini untuk 
maslahatnya di samping menambah-nyalakan api yang memecahbelahkan mereka dari kebenaran, 
malah menyatukan mereka pada kebatilan, menjauhkan mereka dari berhubung dan bekerjasama 
antara satu sama lain, sehingga pihak musuh dapat merongkaikan ikatan perhubungan mereka dan 
menempatkan dirinya di tempat perhubungan mereka dan menempatkan dirinya di tempat 
perhubungan itu, menarik mereka agar bergantung di keliling pinggangnya, lantas mereka tidak 
melakukan lawatan kecuali ke negara-negara musuh, tidak melakukan hubungan kecuali dengan 



pelawat-pelawat yang datang dari negara musuh. Patriotik yang seperti ini adalah patriotik palsu, tidak 
mendatangkan kebaikan sama ada kepada penyeru-penyerunya atau untuk manusia keseluruhan. 

Sekarang saudara telah dapat melihat bahawa kita adalah bersama-sama dengan penyeru-penyeru 
patriotik, malah kita hersama dengan extremist patriotik dalam beberapa pengertian yang 
mendatangkan kebajikan kepada negara dan manusia. Di samping itu saudara juga telah melihat 
bahawa patriotik yang panjang lebar ini tidak keluar dari satu juzuk ajaran-ajaran Islam. 

Batas patriotik kita: 

Titik perselisihan antara kita dengan pendokong-pendokong patriotik ialah, kita menganggap bahawa 
batas patriotik kita ialah agidah. sedang mereka menganggap bahawa batas patriotik itu adalah 
berdasarkan bumi dan sempadan geography. 

Bagi kita, setiap bumi yang didiami oleh muslim yang mengucap kalimah adalah watan yang 
mempunyai hak kehormatan dan kesucian, berhak untuk dikasihi, ikhlas terhadapnya dan berjihad 
untuk kebaikannya. Setiap muslim yang berada di daerah geography itu adalah keluarga kita dan 
saudara kita, kita mengambil berat tentang mereka, kita merasakan apa yang mereka rasa. 

Tetapi tidak demikian keadaannya bagi mereka yang memperjuangkan patriotik, mereka tidak akan 
mengambil berat kecuali perkara-perkara yang bersangkut paut dengan suatu daerah yang terbatas 
sempadannya. Perbezaan ini akan lebih jelas dari sudut amali bila suatu ummat dari ummat-ummat ini 
cuba memperkuatkan dirinya dengan menekan ummat yang lain. Kita tidak merelai penekanan itu 
berlaku ke atas mana-mana daerah Islam, yang kita kehendaki ialah kekuatan ummat Islam 
seluruhnya. Tetapi pejuang-pejuang patriotik menganggap perkara ini tidak menjadi suatu kesalahan. 
Bertolak dari sini berlakulah perpecahan dan kelemahan, pihak musuh pula bertindak melaga-lagakan 
antara satu sama lain. 

Matlamat patriotik kita: 

Apa yang kita bicarakan tadi hanyalah dipandang dari satu sudut. Selain dari itu di sana masih terdapat 
sudut yang lain iaitu sudut matlamat. Matlamat pejuang-pejuang patriotik ialah semata-mata untuk 
membebaskan negara mereka. Seandainya mereka bekerja untuk memperkuatkan negara itu setelah 
pembebasannya, kerja-kerja itu hanyalah akan berligar di sekitar pembinaan kebendaan seperti mana 
yang dibuat oleh negara-negara Eropah hari ini. 

Tetapi bagi kita, kita meyakini bahawa tiap-tiap seorang muslim adalah memikul tanggungiawab yang 
dipikulkan di atas pundaknya, beliau haruslah mengorbankan dirinya, darah dan hartanva demi 
menunaikan amanah ini, amanah untuk memberikan hidayat nur Islam kepada manusia , amanah untuk 
mengibarkan panji-panji Islam di seluruh pelusuk bumi ini dengan tidak mengharapkan ganjaran harta, 
kemegahan, kekuasaan dari seorang dan tidak juga mengabdikan sesuatu bangsa. Sesuatu yang beliau 
harapkan ialah keredhaan Allah dan kebahagiaan alam sejagat menerusi agamanya juga menegakkan 
kalimah Allah. 

Inilah yang mendorong para salihin yang terdahulu untuk melakukan penaklukan mereka yang suci, 
penaklukan yang telah menakjubkan dunia dan mengatasi sesuatu yang pemah dikenal sejarah, baik 
dari sudut kepantasan, keadilan, kebijaksanaan dan keistimewaannya. 

Perpaduan: 

Saya ingin mengingatkan suadara kesilapan pemimpin yang mengatakan bahawa dengan mengikut 
prinsip ini akan memecahkan perpaduan ummat yang terdiri dari berbilang bangsa dan agama, kerana 
Islam adalah agama perpaduan dan persamaan. Ikatan ini akan dapat menjamin perpaduan antara 
semua selama mereka bekerjasama untuk kebaikan. Firman Allah: 

"Allah tidak melarang kamu berbuat baik dan berlaku adil terhadap mereka yang tidak memerangi 
kamu dalam agama dan tidak mengusir kamu keluar dari negara kamu, sesungguhnya Allah 
mengasihi orang yang berlaku adil'. 

Oleh itu dari manakah datangnya perbezaan? Setelah ini tidaklah saudara dapat melihat betapa kita 
lebih tinggi dari extremist patriotik dalam menyintai kebaikan untuk negara, berjihad untuk 
kebebasan, kebaikan dan kemajuannya.Kita bekerja dan menyokong sesiapa yang berusaha dengan 
ikhlas ke arah ini, malah saya ingin supaya saudara mengetahui bahawa seandainya tanggung) awab 
mereka akan berakhir dengan kejayaan mereka memperjuangkan kemerdekaan negara dan 
mengembalikan keagungannya, tetapi bagi Ikhwan Muslimin perkara itu baru hanya separuh jalan atau 
merupakan satu period, setelah itu mereka harus bekerja untuk mengibarkan panji-panji watan Islam 
di seluruh pelusuk alam dan mengibarkan panji-panji Al Qur'an di setiap inci bumi Allah ini. 

NASIONALIS 

Sekarang saya akan berbicara dengan saudara tentang sikap kita Ikhwan Muslimun terhadap prinsip 
nasionalis. 

Nasionalis ketinggian: 

Sekiranya nasionalis yang dimaksudkan oleh mereka yang berbangga dengan prinsip ini ialah generasi 
mendatang harus mengikut generasi yang terdahulu di sudut kemuncak ketinggiannya, kebesarannya, 
pintar dan mempunyai himmah tinggi; orang yang terdahulu mestilah menjadi contoh yang baik 
kepada generasi mendatang; kebesaran nenek moyang adalah sesuatu yang dibanggakan oleh anak 
cucu dan mereka mendapat semangat dan ruh didorong oleh hubungan keturunan, maka ini adalah 
suatu tujuan baik yang kita galakkan dan kita terima. 

Adakah di sana suatu bekalan bagi kita untuk membangunkan himmah generasi sekarang kecuali 
dengan meniupkan keagungan generasi yang silam. Boleh jadi isyarat telah ada untuk tujuan ini 
dalam sabda RasuluLlah SallaLlahu ’alaihi Wasallam . . . "Manusia itu galian, mereka yang terpilih 
dalam jahiliahnya, mereka itulah juga yang terpilih sesudah Islamnya sekiranya mereka faham ". 
Sekarang saudara telah melihat bahwa Islam tidak menegah nasionalis dengan pengertian yang tinggi 
dan baik ini. 

Nasionalis ummat: 

Sekiranya yang dimaksudkan dengan nasionalis itu bahawa; keluarga seseorang itu juga ummatnya 
adalah manusia yang lebih utama untuk menerima kebaikannya, lebih berhak untuk menerima ihsan 
dan hasil jihadnya, ini juga adalah benar dan hak. Siapakah yang tidak menganggap bahawa kaum 
tempat beliau dilahirkan dan dibesarkan itulah manusia yang lebih berhak menerima hasil penat 
lelahnya. Penya'er berkata: 

Demi umurku, sebaik peninggalan seorang ialah kabilahnya 
sekalipun mereka itu di puncak awan dan beliau di perut bumi. 

Nasionalis penyusunan: 

Sekiranya yang dimaksudkan dengan nasionalis itu bahawa kita pada keseluruhannya adalah dituntut 
agar bekerja dan berjihad; tiap-tiap jamaah berkewajipan mencapai matlamat masing- masing hingga 
Insya Allah kita bertemu di satu kemuncak kemenangan, maka inilah pembahagian yang direstukan. 
Siapa lagi yang kita harapkan selain dari mereka yang mendorong ummat- ummat timur dalam 
beberapa kumpulan, tiap-tiap kumpulan bekerja di medan masing-masing, hingga kita seluruhnya 
bertemu pada satu kemuncak kemerdekaan dan kebebasan yang gemilang. 

Seluruh pengertian ini dan pengertian yang seumpamanya adalah satu pengertian nasionalis yang baik 
dan mengkagumkan. Islam tidak menolaknya -sedang Islam adalah neraca kita- malah kita 
membukakan dada kita menerima dan menggalakkannya. 

Nasionalis jahiliah: 

Tetapi sekiranya nasionalis yang dimaksudkan itu untuk menghidupkan semula adat-adat jahiliah yang 
telah pupus, menegakkan kembali kenang-kenangan lama yang telah luput, mengenepikan kemajuan 
yang mendatangkan manfaat yang telah stabil kedudukannya, lepas-bebas dari ikatan dan pertalian 
Islam dengan alasan nasionalis dan berbangga dengan keturunan dan jenis, sebagaimana yang 
dilakukan oleh setengah-setengah negara yang melampau dalam menghancurkan lahiriah Islam dan 
kebangsaan Arab, dengan menghapuskan tulisan dan bahasa, menghidupkan adat-adat jahiliah yang 
rendah mutunya, ini adalah pengertian nasionalis yang terkutuk, mendatangkan akibat yang merugikan 
dan buruk padahnya, membawakan kerugian kepada bangsa timur, melenyapkan perpaduannya, 
merendahkan statusnya, hilang keistimewaannya yang tersendiri, pupus lahiriahnya, kemuliaan dan 
kebiiaksanaannya yang kudus. Keadaan yang seperti ini tidak akan menjej askan Islam itu sendiri. 
Firman Allah: 

"Andainya kama berpaling tadah, Allah akan menggantikan kaum yang lain dari kamu, kemudian 
mereka tidak akan seperti kamu 

Nasionalis permusuhan 

Ataupun nasionalis yang dimaksudkan ialah kebangsaan jenis dan darjat dengan memandang rendah 
dan memusuhi jenis yang lain, mengorbankan jenis yang lain demi kemegahan dan keutuhan satu 
ummat sebagaimana yang telah dilakukan oleh Jerman dan Itali, malah sebagaimana yang telah 
dilaungkan oleh ummat yang mendakwa bahawa merekalah ummat yang tinggi darjatnya dari ummat 
yang lain maka pengertian ini adalah suatu pengertian yang terkutuk dan tidak sedikitpun 
mengandungi pengertian kemanusiaan kerana dengan pengertian ini manusia akan berbunuh-bunuhan 
sesama sendiri demi mengejar bayang-bayang yang tidak wujud pada hakikatnya dan tidak sedikitpun 
membawa kebaikan. 

Dua asas: 

Ikhwan Muslimun tidak mengimani pengertian nasionalis yang seperti ini dan pengertian-pengertian 
yang seumpamanya. Mereka tidak mengatakan Firaunian, Arabian, Finikian atau Surian. 

Mereka tidak mengatakan satu pun istilah-istilah dan nama-nama yang digunakan orang lain, tetapi 
mereka beriman dengan apa yang telah disediakan oleh RasuluLlah SallaLlahu 'alaihi Wasallam 
sebagai manusia yang sempurna, malah guru yang paling sempurna, guru yang telah mengajarkan 
kebaikan kepada manusia dalam sabdanya: "Allah telah menghapuskan daripada kamu keangkuhan 
jahiliyyah dan kesombongannya dengan nenek moyangnya, semua manusia dari Adam dan Adam dari 
tanah. Tidak ada kelebihan bagi orang Arab dari orang 'Ajam (bukan Arab) kecuali dengan sifat 
taqwa Alangkah menarik, indah dan adilnya, semua manusia dari Adam, dari sudut ini mereka 
adalah sama, tinggi rendah manusia adalah berdasarkan amalnya. 

Oleh itu kewajipan mereka ialah berlumba-lumba melakukan amal kebajikan. Dua asas yang kuat, 
seandainya manusia dibina di atas dua asas ini, kemanusiaan akan meningkat tinggi, setinggi langit. 
Manusia dari Adam dan dengan demikian mereka adalah bersaudara. Kewajipan mereka ialah 
bekerjasama, damai antara satu sama lain, mengasihani antara sesama mereka dan menunjukkan arah 
kebaikan sama sendiri. Tinggi dan rendah adalah berdasarkan amal. Oleh itu seharusnya mereka 
bersungguh-sungguh di bidang masing-masing agar kemanusiaan kelak melunjak tinggi. Adakah 
saudara lihat insaniah yang lebih tinggi dari itu, atau adakah saudara melihat didikan yang lebih 
istimewa dari didikan ini? 

Sifat-sifat khusus bangsa Arab: 

Di samping itu kita tidak mengingkari sifat-sifat khusus dan keistimewaan akhlak sesuatu bangsa, kita 
mengetahui bahawa tiap-tiap bangsa itu mempunyai keistimewaan, kelebihan dan akhlak yang 

tersendiri. Kita mengetahui bahawa semua bangsa tidak sama dalam hal ini tetapi ini bukanlah bererti 
mana-mana bangsa itu boleh menjadikan keistimewaan itu sebagai bibit permusuhan malah mereka 
haruslah menjadikannya sebagai satu wasilah untuk menunaikan tanggungiawab yang telah dipikulkan 
oleh semua bangsa tadi, tanggungiawab untuk membangunkan insaniah. 

Boleh jadi saudara tidak mendapati dalam sejarah satu bangsa di bumi ini yang memahami pengertian 
ini sebagai mana yang telah difahami oleh ketumbukan bangsa Arab yang terdiri dari sahabat-sahabat 
RasuluLlah SallaLlahu 'alaihi Wasallam. 

Perbicaraan yang panjang ini adalah menurut tuntutan perbincangan dan saya tidak ingin 
meneruskannya hingga perbicaraan ini membawa kejemuan, oleh itu saya akan kembali kepada apa 
yang kita bicarakan. 

Ikatan 'agidah 

Setelah perkara ini jelas kepada saudara, ketahuilah, semoga Allah akan menolong saudara, bahawa 
Ikhwan berpendapat manusia ini terbahagi kepada dua golongan jika dibandingkan dengan Ikhwan. 
Sebahagiannya ialah mereka yang beri'tiqad sebagaimana i'tiqad Ikhwan Muslimin terhadap agama 
dan kitab Allah, beriman dengan kebangkitan Rasul dan apa yang dibawanya. Mereka ini mempunyai 
hubungan yang suci dengan kita - hubungan ’aqidah. Manakala hubungan 'aqidah bagi kita lebih 
kukuh dari hubungan darah dan bumi, merekalah kaum keluarga kita yang lebih hampir, kita untuk 
mereka, kita bekerja untuk mereka, kita rela binasa demi mempertahankan mereka, kita tebus mereka 
dengan jiwa dan harta kita tanpa mengira di bumi mana mereka berada dan dari darah mana asal 
keturunan mereka. 

Tetapi kaum yang tidak beri'tiqad seperti i'tiqad kita dan masih belum berhubung dengan kita dengan 
hubungan 'aqidah, kita akan mengambil sikap damai terhadap mereka selagi mereka bersikap damai 
terhadap kita. Kita ingikan kebaikan mereka selagi mereka tidak memusuhi kita. Kita menganggap 
bahawa mereka ada hubungan dengan kita, hubungan dakwah . Adalah menjadi kewajipan kita 
menyeru mereka menganuti 'aqidah kita, kerana di sanalah kebaikan insaniyyah seluruhnya. Kita 
haruslah menuruti jalan-jalan yang telah ditentukan oleh agama ini untuk kejayaan dakwah. Kalau ada 
di antara mereka yang memusuhi kita, kita akan menjauhkan permusuhan itu dengan cara yang paling 
baik, jalan yang pernah dilakukan dalam usaha menolak permusuhan. Sekiranya saudara inginkan 
bukti yang demikian dari kitab Allah, maka dengarlah firman Allah ini: 

“ Sesungguhnya orang-orang mu 'min itu bersaudara, maka damaikanlah antara saudara kamu': 

" Allah tidak melarang kamu berbuat baik dan berlaku 'adil terhadap mereka yang tidak memerangi 
kamu dalam agama dan tidak mengusir kamu keluar dari negara kamu, sesungguhnya Allah 
mengasihi orang yang berlaku adil. Hanya sanya Allah melarang kamu menjadikan sebagai 
kawanmu mereka yang memerangi kamu dalam agama, mengusir kamu keluar dari negara kamu dan 
membantu orang lain untuk mengusir kamu 

Mudah-mudahan dengan ini saya telah mendedahkan kepada saudara satu sudut dari dakwah kita, satu 
pendedahan yang dapat menghilangkan kesamaran dan kekaburan dalam hati saudara. Mudah- 
mudahan dengan ini saudara telah mengetahui di pihak mana Ikhwan Muslimun berada. 

BERDEPAN DENGAN PERSELISIHAN PENDAPAT DALAM AGAMA 

Sekarang saya akan berbicara dengan saudara tentang dakwah kita berdepan dengan perselisihan- 
perselisihan pendapat dalam agama dan pendapat mazhab-mazhab. 

Perpaduan, bukan perpecahan: 

Pertama ketahuilah — semuga Allah akan membukakan kepada saudara — bahawa dakwah Ikhwan 
Muslimin tidak dibataskan kepada golongan-golongan tertentu, tidak juga menyebelahi mana-mana 
pendapat yang terkenal di kalangan orang ramai dengan satu bentuk yang tertentu. Dakwah Ikhwan 
adalah dakwah yang suci bersih dan tidak dikotori dengan sebarang warna, dakwah yang menyertai 

kebenaran di mana saja kebenaran itu berada, dakwah yang suka kepada kata sepakat, bencikan 
pengasingan diri. 

Sesungguhnya bala besar yang menimpa orang Islam ialah perpecahan dan perselisihan. Dan asas 
kemenangan mereka ialah kasih sayang dan kesatuan. 

Tidak ada sesuatu yang dapat memperbaiki generasi terakhir ummat ini kecuali sesuatu yang telah 
dapat memperbaiki generasi yang terdahulu. Itulah formula asasi dan matlamat yang jelas bagi setiap 
saudara Islam, itulah 'aqidah yang termetri dalam sanubari kita, dari sana kita muncul dan ke sana kita 
seru. 

Perselisihan pendapat satu kepastian: 

Di samping itu kita mengimani bahawa perselisihan pendapat dalam masalah cabang agama adalah 
menjadi satu kepastian, dan kita tidak akan dapat kata sepakat dalam masalah-masalah cabang, 
pendapat-pendapat dan mazhab-mazhab. Hal ini adalah kerana beberapa sebab; 

Diantaranya: 

Kekuatan akal dalam mengeluarkan istinbat hukum tidak sama, demikian juga tidak sama dalam 
memahami dalil-dalil, menyelami pengertian-pengertian yang mendalam, juga tidak sama dalam 
menghubungkan suatu hakikat dengan hakikat yang lain, sedangkan agama adalah merupakan ayat- 
ayat dan Hadith-Hadith yang ditafsirkan oleh akal dan pendapat dalam batas-batas bahasa dan kaedah- 
kaedah yang tertentu. 

Dalam soal ini kemampuan manusia tidak sama, oleh itu perselisihan pendapat adalah satu kepastian. 
Bertolak dari sinilah sempit dan luasnya ilmu seseorang. A, sampai kepada suatu peringkat yang tidak 
dapat dicapai oleh B, demikianlah seterusnya. Imam Malik telah berkata kepada Abi Ja'afar: 
"Sesungguhnya para sahabat RasuluLlah SallaLlahu 'alaihi Wasallam telah terpisah di kota-kota dan 
tiap-tiap kamu itu mempunyai ilmu, sekiranya engkau memaksa mereka mengikut satu pendapat 
sahaja akan berlakulah fitnah 

Termasuk juga dalam persoalan ini ialah perbezaan suasana keadaan masyarakat. Pelaksanaan hukum 
berbeza menurut perbezaan suasana ini. Saudara lihat Imam Shafie sendiri membawa fatwa dengan 
pendapatnya yang terdahulu (Qaul qadim) di 'Iraq berlainan dengan fatwanya yang baru (Qaul jadid) di 
Mesir, sedang beliau dalam dua keadaan ini memilih sesuatu yang jelas dan nyata baginya dengan 
tidak mengenepikan hak dan kebenaran dalam kedua-dua fatwanya itu. 

Selain dari itu termasuk juga dalam masalah khilafiyyah ini perasaan puashati terhadap sesuatu 
riwayat Hadith sewaktu menerimanya. Kadangkala kita dapati seorang periwayat itu dipercayai 
(thiqah) menurut imam A, tidak ragu-ragu menerima sesuatu darinya, sedangkan pada waktu yang 
sama dan periwayat tersebut mempunyai kecacatan (illah) menurut imam B, berdasarkan 
pengetahuannya terhadap periwayat itu. 

Termasuk juga dalam soal khilafiyyah ini perbezaan penilaian masing-masing terhadap dalil-dalil . 
Misalnya: A menganggap amalan orangramai lebih diutamakan dari khabar Ahad, sedangkan B 
berpendapat sebaliknya, begitulah seterusnya. 

Ijma' dalam perkara cabang tidak dapat dilakukan 

Kesemua sebab-sebab di atas membuatkan kita berkeyakinan bahawa iima' (kata sepakat) dalam suatu 
perkara cabang agama adalah suatu kemustahilan malah ianya bercanggah dengan tabiat agama itu 
sendiri. Sesuatu yang dikehendaki Allah ialah agar agama ini kekal sesuai untuk semua keadaan dan 
masa, cocok untuk semua zaman, dengan itu ternyatalah agama ini mudah, mencala, ringan, lembut, 
tidak jumud dan tiada kekerasan. 

Maaf di atas perselisihan kita: 

Kita mempunyai keyakinan demikian, oleh itu kita minta maaf sungguh-sungguh kepada mereka yang 
berselisih pendapat dengan kita dalam setengah-setengah masalah cabang dan kita berpendapat 
bahawa perselisihan ini bukanlah menjadi suatu halangan kepada pertalian hati, kasih sayang dan 

bekerjasama untuk kebaikan, tidak menjadi halangan kepada pengertian Islam yang menyeluruh 
dengan batasnya yang istimewa dan kandungannya yang luas hingga dapat menghimpunkan kita dan 
mereka dalam satu rumpun. 

Bukankah kita Islam dan mereka juga Islam? Tidakkah kita ingin patuh kepada hukum yang 
menenangkan hati kita dan mereka juga demikian? Tidakkah kita dituntut mengasihi saudara kita 
seagama sebagaimana kita mengasihi diri kita? Oleh itu apakah yang menyebabkan perselisihan? 
Kenapa pendapat kita tidak dapat dijadikan sebagai satu pendapat yang masih boleh dibincangkan. 
Demikian juga sebaliknya pendapat mereka? Kenapa kita tidak bertolakansur dalam suasana yang 
hening dan kasih sayang sekiranya di sana masih ada sebab-sebab yang mendorong kita bertolak 
ansur? 

Para sahabat RasuluLlah SallaLlahu 'alaihi Wasallam berselisih pendapat antara satu sama lain dalam 
memberi fatwa, tetapi adakah perselisihan ini membawa perselisihan dalam hati mereka? Adakah 
perselisihan ini memecahkan perpaduan atau ikatan mereka? Bukankan perselisihan mereka dalam 
menentukan sembahyang asar di Quraizah merupakan satu contoh paling baik ? 

Sekiranya para sahabat berselisih sama sendiri sedangkan mereka adalah orang yang paling hampir 
kepada zaman Nubuwwah, orang yang paling 'arif tentang qarinah-qarinah hukum, kenapa kita 
bercakaran sama sendiri kerana masalah khilafiyyah yang remeh dan tidak penting? 

Sekiranya para imam yang terdahulu telah berselisih pendapat antara satu sama lain, berbahas antara 
sesama mereka, kenapa kita tidak menerima apa yang telah mereka terima? Sekiranya perselisihan 
pendapat telah berlaku dalam masalah cabang yang masyhur dan nyata seperti azan yang dilaungkan 
lima kali sehari, sedangkan di sana banyak nas-nas dan athar yang bersangkutan dengan masalah ini 
sebagai tempat rujukan. Bagaimana pula pendapat saudara dalam masalah terperinci (detail) yang 
hanya dirujukkan kepada pendapat dan istinbat. 

Kemudain di sana masih ada suatu perkara yang perlu diperhatikan iaitu dulu, bila perselisihan 
berlaku, orang ramai akan merujuk kepada "Khalifah" yang menjadi imam. Dia (khalifah) akan 
bertindak memberi kata putus. Kata putus ini akan menamatkan perselisihan, tetapi sekarang di 
manakah khalifah itu? Kalau inilah permasalahannya, maka perkara utama bagi ummat Islam hari ini 
ialah mencari seorang khalifah, setelah persoalan ini selesai mereka akan dapat membentangkan 
kaedah-kaedah yang mereka pegang kepada khalifah. Perselisihan sekarang jika berlarutan tanpa 
tempat rujuk akan membawa pula kepada perselisihan yang lain pula. 

Ikhwan Muslimin mengetahui sudut ini, oleh itu kita melapangkan dada terhadap orang yang 
berselisih pendapat dengan kita. Kita berpendapat bahawa tiap-tiap kaum itu mempunyai ilmu 
pengetahuan yang tersendiri. Kita juga berpendapat bahawa tiap-tiap dakwah itu ada kebenaran dan 
kesalahannya , kita tunduk kepada kebenaran dan menerimanya. Kita mencuba dengan sedapat daya 
dan dengan lemah-lembut agar pihak yang berselisihan dengan kita menerima pendapat kita dengan 
puashati, sekiranya mereka puashati maka itulah yang diharapkan, tetapi sekiranya mereka tidak 
berpuashati mereka adalah tetap sebagai saudara dalam agama, kita berdoa agar Allah memberi 
hidayat kepada kita dan mereka. 

Inilah manhaj Ikhwan Muslimin berdepan dengan orang yang berselisih pendapat dengan mereka 
dalam masalah cabang agama Allah. Saya dapat menyimpulkan kepada saudara bahawa Ikhwan 
Muslimin mengharuskan perselisihan pendapat, benci kepada sifat fanatik kepada mana-mana 
pendapat, mereka berusaha untuk mencapai kebenaran dan hak, mendorong manusia untuk mencapai 
kebenaran dan hak ini dengan jalan yang paling lembut dan kasih sayang. 

RAWATAN 

Diagnosis: 

Saudaraku, ketahui dan pelaj arilah bahawa kekuatan ummat, kelemahannya, mudanya, tuanya, sihat 
dan sakitnya sama keadaannya dengan tubuh badan manusia. Kadangkala saudara lihat seorang itu 
sihat 'afiat, kuat dan seiahtera, tiba-tiba saudara lihat beliau diserang dan diratah penyakit, susuk 
tubuhnya digugat penyakit tersebut, beliau meratap dan melaung kesakitan, hinggalah rahmat Allah 
mendatang padanya dengan munculnya seorang doktor yang mahir dan bijak, mengetahui di mana 
tempat penyakit itu, pandai mengesan dan mengenali penyakit itu serta ikhlas dalam memberi rawatan. 
Setelah beberapa ketika saudara lihat pesakit itu kembali kepada kekuatannya yang asal dan 
kesihatannya telah pulih seperti sediakala, malah boleh jadi keadaannya setelah menerima rawatan 
lebih baik dari sebelumnya. 

Demikian jugalah yang berlaku kepada sesuatu ummat, sentiasa terdedah kepada kejadian-kejadian 
zaman yang menggugat keutuhannya, menggegar binaannya, menular ke dalam sendi kekuatannya 
sebagaimana menularnya penyakit, sering memperdaya dan mencari peluang hingga dapat 
menewaskannya, hinggalah ummat itu kelihatan kerdil dan lemah, menjadi idaman mereka yang 
rakus, dapat ditewaskan oleh perompak dan ummat ini tidak mempunyai kekuatan untuk bertindak 
menentang perompak tadi. Mereka tidak bertenaga untuk menahan kebuasan yang bermaharajalela. 
Penyakit ini hanya dapat diubat dengan tiga perkara: 

1 . Mengetahui tempat penyakit itu 

2. Sabar menanggung keperitan, menerima rawatan dan 

3. Doktor yang dapat memberikan rawatan hinggalah dengan kekuasaan Allah matlamat akan tercapai 
dengan sembuhnya penyakit dan beroleh kesejahteraan. 

Percubaan dan kejadian telah mengajar kita bahawa penyakit yang menyerang lahiriah kehidupan 
ummat timur ini banyak sudut dan bentuknya. 

Dari sudut siasah . timur diserang dengan penjajahan musuh dari satu pihak, manakala di pihak yang 
lain timur diserang peyakit perpecahan parti, permusuhan dan perpecahan sama sendiri. 

Di sudut ekonomi , timur diserang dengan penularan penyakit riba di semua lapisan masyarakat di 
sainping syarikat-syarikat asing yang menopoli penghasilan dan kekayaan timur. 

Di sudut fikiran. timur diserang dengan krisis aliran fikiran yang simpangan perinang, keluar dari 
landasan yang sebenar, mulhid yang meruntuhkan aqidah dan menghancurkan nilai-nilai ketinggian 
dalam jiwa generasinya. 

Di sudut kemasyarakatan timur diserang krisis pembebasan dari adat resam dan akhlak, bebas dari 
nilai-nilai insaniyyah yang diwarisi dari nenek moyangnya. Demikian juga diserang dengan penyakit 
menim barat yang menular dalam segenap bidang seperti menularnya bisa dalam tubuh yang meracuni 
darah hingga mengeruhkan kejernihan dan kesentosaannya. Diserang dengan undang-undang ciptaan 
manusia yang tidak dapat menghalang dan memberi amanah pengaiaran kepada penjenayah, tidak 
dapat mengajar pelampau dan tidak dapat menghapuskan kezaliman, tidak dapat menandingi undang- 
undang langit yang diturunkan oleh pencipta alam, raja dari segala raja, pencipta dan pendidik segala 
jiwa. Diserang dengan krisis dalam sistem pelajaran dan pendidikan yang menghalang ujudnya satu 
pimpinan yang sihat untuk kebangunan timur, menghalang tokoh-tokoh masa depan dan pemikul 
amanah dari menunaikan tanggungjawab mereka terhadap pembangunan timur. 

Di sudut kejiwaan, imur diserang dengan perasaan putus asa yang membunuh, kebekuan yang 
membatukan, kebaculan yang terkutuk, perasaan rendah diri yang hina, kepondanan yang merempat, 
kebakhilan dan keakuan yang mengikat tangan mereka dari menghulurkan sesuatu, menghalang 
mereka berkorban, menukar ummat ini dari satu barisan mujahidin kepada golongan yang leka dan 
lalai. 

Apakah yang diharapkan dari ummat yang diserang hebat dengan penyakit-penyakit di atas, sedangkan 
penyakit yang paling buruk ialah penjajahan dan perpecahan parti, riba dan syarikat asing yang 
monopoli, mulhid, pemikiran bebas yang tidak berlandasan dan krisis sistem pelajaran, sistem 

perundangan, putus asa dan bakhil, pondan dan bacul, kagum terbadap musuh hingga meniru mereka 
dalam semua perkara terutama dalam bidang-bidang yang tidak mendatangkan faedah. 

Salah satu dari penyakit ini telah cukup untuk membunuh mana-mana ummat yang bersatu dalam satu 
pembangunan, apatah lagi untuk membunuh ummat yang berpecah belah sama sendiri. Kalaulah tidak 
kerana kewibawaan, keengganan, tabah hati, kecekalan yang ada pada ummat timur yang telah diseret 
musuh dengan rantai permusuhan dari jauh, dipujuk untuk disuntik dengan kuman penyakit-penyakit 
di atas sejak zaman berzaman sehingga kuman-kuman itu telah biak... kalaulah tidak kerana perkara- 
perkara ini sudah lama bangsa timur ini tumpas dan kesannya tidak akan dapat dilihat dalam wujud. 
Tetapi Allah dan orang-orang mu’ min tidak merelai perkara ini berlaku. 

Saudaraku.., 

Inilah diagnosis yang dapat dirasakan oleh Ikhwan Muslimun pada penyakit-penyakit ummat ini dan 
kerana inilah mereka bekerja untuk menyembuhkan ummat ini dari penyakitnya, mengembalikan 
kesihatan dan keremajaannya yang telah hilang. 


HARAPAN DAN PERASAAN 

Sebelum saya membicarakan tentang wasilah yang harus ada pada kita, saya harap saudara mengetahui 
bahawa kita tidak putus asa di atas apa yang berlaku pada diri kita, kita mengharapkan kebaikan, kita 
percaya bahawa tidak ada yang menghalang kita dari kejayaan selain dari perasaan putus asa. Bila 
harapan kuat dalam jiwa kita insya Allah kita akan mencapai kemenangan dan kebaikan. Oleh itu kita 
tidak akan putus asa dan alhamdulillah putus asa tidak pernah menembusi pintu hati kita. 

Suasana di sekeliling kita meniupkan harapan, sekalipun mereka yang membayangkan sesuatu yang 
buruk kekal dalam sangkaannya. Bila mulanya beliau bercakap dan bergerak kemudian beransur diam 
dan membisu lantas terus tidak bergerak, saudara akan merasa bahawa mautnya semakin hampir, 
sukar untuk sembuh semula, penyakitnya telah tenat. Tetapi kalau beliau saudara dapati dalam 
keadaan sebaliknya, dari diam beransur bercakap, dari kaku beransur bergerak, saudara akan 
merasakan bahawa beliau semakin pulih dan ada perubahan untuk kembali sihat dan 'afiat. 

Satu zaman telah berlalu bagi ummat-ummat timur, yang mana dalam zaman itu timur jumud dan 
beku hinggakan kejumudan dan kebekuan itu menjemu dan membosankannya tetapi sekarang ummat 
timur telah mendidih dengan satu kesedaran yang menyeluruh dalam segenap dengan perasaan yang 
hidup dan kuat, memuncak dengan semangat yang kencang. Kalaulah tidak kerana rantai penjajahan 
yang berat dan pimpinan yang kucar kacir nescaya kebangunan ini telah meninggalkan kesan yang 
menggembirakan, rantai yang berat itu tidak lagi akan merantai sepanjang masa, zaman akan berputar. 
Allah akan merobah dari satu keadaan kepada satu keadaan yang lain dalam sekelip mata. Orang- 
orang yang terpesona tidak akan terus terpesona, kesedaran dan pertunjuk akan mengiringi kesesatan, 
ketenangan akan membuntuti kegawatan, perkara silam dan akan datang terserah kepada kekuasaan 
Allah. 

Oleh itu kita tidak sekali-kali berputus asa, ayat-ayat Allah, Hadith-hadith RasuluLlah Sallailahu 
'alaihi Wasallam dan Sunnah Allah dalam mendidik ummat dan membangunkan bangsa yang hampir- 
hampir tumpas, kisah-kisah yang diceritakan oleh Al qur'an kepada kita dalam soal ini adalah menyeru 
kita supaya mempunyai harapan yang besar, memimpin kita kepada kebangunan yang sebenarnya... 
Orang-orang Islam akan mengetahui perkara ini andainya mereka mempelajarinya. 

Di awal surah Al Qasas saudara akan terbaca firman Allah: 

"Ta Sin Mim, inilah ayat-ayat Kitab (Qur'an) yang nyata. Kami bacakan (bacakan) padamu 
sebahagian kisah Musa dan Fir'aun dengan benar untuk orang-orang yang beriman. Sesungguhnya 

Fir'aun telah bermaharaja lela di bumi, menjadikan penduduknya berpecah belah, menindas 
segolongan dari mereka, menyembelih anak- anak lelaki mereka dan membiarkan perempuan- 
perempuan mereka hidup. Sesungguhnya Fir'aun termasuk dalam golongan orang yang melakukan 
kebinasaan. Dan kami ingin memberi kurnia kepada orang- orang yang tertindas di bumi dan kami 
jadikan mereka pemimpin dan menjadikan mereka orang-orang yang mewarisinya (bumi) dan kami 
teguhkan kedudukan mereka di bumi dan kami perlihatkan kepada Fir'aun dan Haman beserta 
tenteranya apa yang sering mereka khuatirkan darimereka itu': 

Saudara baca ayat ini dan saudara lihat bagaimana kebatilan berlaku kejam dan berbangga dengan 
kekuatannya, yakin dengan kebesarannya, lupa pada kebenaran dan hak yang sering memerhatikannya, 
hingga apabila beliau merasa senang hati dan gembira dengan apa yang ada padanya, Allah 
menelungkupkannya dengan kekuasaannya yang tidak dapat dihalang, iradah Allah yang tidak merelai 
selain kemenangan orang-orang yang dizalimi, menolong orang-orang yang tertekan dan tertindas 
lantas dengan itu kebatilan akan terbungkar dari akar umbinya dan kebenaran tegak dengan binaannya 
yang kokoh dan kuat. Dengan itu pejuang-pejuang kebenaran akan menang. 

Ayat ini dan ayat-ayat yang seumpamanya di dalam Al Qur'an tidak memberi keuzuran kepada mana- 
mana ummat yang beriman kepada Allah, RasulNya dan kitabNya untuk berputus asa dan menyerah 
kalah. Bilakah ummat Islam akan memahami kitab Allah? 

Saudara, oleh kerana pengertian yang seperti ini, dan ianya banyak terdapat dalam agama Allah maka 
Ikhwan Muslimin tidak pernah merasa putus asa dari pertolongan Allah terhadap ummat ini sekalipun 
pada kenyataannya banyak halangan dan rintangan. Berdasarkan harapan inilah mereka bekeria 
bersungguh-sungguh dan dengan penuh harapan. Hanya Allah tempat minta pertolongan. 

Adapun wasilah yang telah saya janjikan untuk membicarakannya tadi adalah terkandung dalam tiga 
rukun. Di sekitar tiga rukun inilah berputarnya fikrah Ikhwan Muslimin. 

Pertama — Manhai-manhai vang sahih. Ikhwan telah mendapati manhaj ini dalam kitab Allah dan 
sunnah RasulNya juga dalam hukum-hukum Islam bila orang-orang Islam memahami hukum-hukum 
itu dengan fahaman yang sebenarnya suci bersih, jauh dari campur aduk dan rekaan yang diada- 
adakan. Oleh itu Ikhwan Muslimin tekun mengkaji Islam di atas dasar ini, kajian yang mudah, luas 
dan mencakup segenap bidang. 

Keduanya - Pekerja-pekerja vang beriman . Bertolak dari rukun kedua inilah maka Ikhwan Muslimin 
telah mewajibkan ke atas diri mereka untuk melaksanakan spa yang mereka fahami dari agama Allah 
tanpa berlembut dan bertolak ansur. Alhamdulillah mereka beriman dengan fikrah mereka, yakin 
dengan matlamat mereka, percaya terhadap pertolongan Allah kepada mereka selagi mereka bekeria 
untuk Allah dan berialan mengikut pertunjuk RasuluLlah SallaLlahu 'alaihi Wasallam. 

Ketiganya — Pemimpin vang cekal dan dipercayai . Ikhwan Muslimin telah mendapati pimpinan yang 
seperti ini. Mereka mematuhi dan bekerja di bawah benderanya. 

Saudaraku, inilah secara umum apa yang ingin saya bicarakan dengan saudara tentang dakwah kita, 
perbincangan yang masih boleh dita'birkan dan saudara adalah Yusuf yang mampu membuat 
penta'biran kepada impian ini. Apabila saudara tertarik dengan dakwah ini, maka letakkanlah tangan 
saudara di atas tangan kami agar kita dapat sama-sama bekerja di jalan ini. 

Hanya Allah yang akan memberi taufiq kepada saudara dan kami, dialah tumpuan harapan kita, dialah 
sebaik-baik tempat kita berserah: 

"Dia (Allah) adalah pelindungmu, maka dialah sebaik-baik pelindung dan sebaik-baik penolong': 

"Allah maha besar dan segala puji bagi Allah 

Ringkasan 

DAKWAH KITA. 


Terusterang : matlamat dan tujuan kita. 

Suci : tiada kepentingan/ tidak mengharapkan apa-apa dari manusia. 

Kasih savane : kasih kepada umat lebih dari diri sendiri / sanggup berkorban/ itu hanya sedikit / semoga mereka peroleh 
petunjuk dari Allah. 

Empat jenis golongan: 

Mukmin: percaya dengan fikrah kita/ seru agar bersama / tiada guna iman tanpa amal/ tabiat pengikut Rasul dahulu. 
Ragu-ragu: belum kenal fikrah dan ragui keikhlasan kita/ minta sentiasa berhubung dan baca tentang kita. 

Mengejar manfaat : berkepentingan/ nyatakan kita tiada lain kecuali Allah / Semoga Allah buka pintu hatinya apa di sisi 
Allah lebih baik. 

Jahat Sangka : pandang buruk, ragui/ doakan untuk mereka/ kita tak boleh beri petunjuk/ kasihi mereka. 

Fana : Dakwah ini sesuai untuk yang berikan sepenuh diri untuknya/ tiada kongsi/ siapa tak mahu Allah akan gantikan 
dengan orang lain. 

Jelas : seru manusia kepada suatu yang jelas/ manusia semua tahu masalah dan penyelesaian mereka. 

Dua jenis iman : dalam umat ini ada: 

• iman mandul, mati dan tidur lesu 

• ada iman hidup 

Ketika berbicara semua rasai semangat tetapi kemudian tidak ada apa-apa tindakan / pejuang larut bersama orang ramai. 
Kita mahu gerakkan iman yang hidup. 

Pelbagai seman: 

• Dunia penuh dengan seruan/ semua dakwa mereka betul dan paling baik. 

• Penyeru hari ini mengguna pelbagai macam cara jalan dakyah dan seruan untuk buktikan mereka betul dan pengaruhi manusia/ 
wasilah pelbagai diguna. 

• Di mana kita ? 

Sava akan terangkan : hakikat bentuk dakwah kita / sikap kita dengan kumpulan lain. 

• Sifat utama dakwah kita - ISLAMIYYAH dengan pengertian yang menyeluruh. 

• Pengertian ini bukan diadakan oleh kita - ianya dari Al-Quran dan Sunnah. 

• Sikap kita terhadap mereka - bergantung selari atau tidak dengan prinsip kita. 

Patriotik & Nasionalisma: 

Orang timur bersemangat keduanya untuk melawan barat/ tidak tahu patriotisma dan nasionalisma Islam adalah lebih baik. 

• Patriotik kasihsayang - disuruh Islam / Bilal 

• Patriotik keagungan & kemerdekaan - disuruh Islam 

• Patriotik kemasyarakatan - bina kekuatan dan hubungan - Islam galakkan. 

• Penaklukan - Islam suruh dengan tujuan baik - jihad. 

• Patriotik perkauman - bergaduh, pecah dan berbaik dengan musuh - tidak diterima Islam. 

PATRIOTIK kita : 

• Batasnya aqidah bukan tanah. 

• Matlamat kerja - menyebarkan Islam bukanya kebendaan. 

• Bangsa akan pecah? Tidak, bahkan lebih mudah untuk berada di bawah payung Islam dari mana-mana bangsa. 

Nasionalisma: 

Nasionalis apa? 

• Mengikut generasi dulu yang hebat - baik 

• Lebih layak menerima kebaikannya - baik 

• Tiap kumpulan bekerja dalam kumpulannya untuk sampai tujuan - baik 

TETAPI jika nasionalis menghidupkan adat jahiliyyah, berbangga dengan keturunan, memandang rendah orang lain - keji. 

• Manusia semua sama - dari Adam/ hanya taqwa penentu. 

• Manusia didepan kita 2 jenis : sama aqidah dan tidak sama. 

PERSELISIHAN PENDAPAT DALAM AGAMA. 

• Dakwah kita bersama kebenaran dimana jua/ sukakan kesatuan dan kasih sayang. 

• Perselisihan pasti berlaku kerana perbezaan kekuatan minda, zuruf, penerimaan hadis dan perbezaan menilai dalil. 

• Ijma dalam fiiru mustahil berlaku. 

• Maaf atas perbezaan pandangan - kita semua tetap Islam dan ingin patuh kepada Allah - ini lebih kukuh untuk bersatu. 

• Kita perlu bersatu untuk menyelamatkan agama. 

PENYAKIT UMAT 

• Ummat sedang sakit - siasah/ ekonomi/ pemikiran/ kemasyarakatan/ kejiwaan dll. 

• Apa diharap lagi dari ummat ini? 

HARAPAN DAN PERASAAN. 

Kita masih belum putus asa - ramai yang berpenyakit kembali sembuh (awal surah Qasas) 

Kita tetap akan bersungguh melalui 3 rukun wasilah ini: 

• Manhaj yang betul - Al-Quran dan Sunnah. 

• Pekerja yang benar-benar beriman - beriman dengan fikrah dan melaksanakan. 

• Pemimpin yang cekal dan thiqah. 

Adikku.. 

Di saat kita hanya berfikir untuk hidup bagi diri sendiri, terasalah oleh kita bahwa kehidupan ini begitu sempit 
dan pendek., dimulai dari kelahiran kita dan berakhir semasa kematian, berangkat dari pertama kali kita 
digelarkan di atas bumi dan kembali ke bumi lagi. 

Tetapi adikku.. 

Jika hidup kita untuk akidah dan untuk orang lain, maka terasalah hidup ini cukup luas dan panjang. Ia lahir 
bersama dengan kemanusiaan dan hanya akan mati setelah roh terlepas dari jasad kasar ini, berpisah dengan 
bumi. Kita akan merasa sangat berbahagia dan puas. Umur kita berlipat ganda melebihi jumlah angkanya, 
walaupun ia lebih kecil dari hitungan tahunnya. Itulah kebahagiaan yang hakiki, bukan kebahagiaan fantasi. 
Dalam kehidupan yang seperti itu, tergambarlah keuntungan yang kita peroleh dari sejak awal kelahiran kita, 
dari hari ke hari, dari masa ke masa, dan seluruh umur kita, dalam perasaan kita, pada setiap langkah kita. 
Terasa betul bahawa hidup ini bukan hanya sekadar berapa lama nafas ini keluar masuk dari tubuh kita, dan 
bukan pula berapa banyak jumlah angka umur kita, tetapi hidup ini diukur dan dinilai dari "kepuasan rohani" 
yang dapat kita rasakan ! 

Kenyataan seperti inilah yang disebut "realiti" dan "hakikat", bukan Imaginasinya kaum realistis materialistis 
itu. Dan inilah hakikat hidup di atas segala hakikat yang mereka pergunakan. 

Kita akan merasakan bahagia yang berlimpah-limpah, bila kita hidup untuk manusia lain. Seberapa kadar 
perasaan untuk hidup bersama orang lain, maka berlipat gandalah perasaan terhadap kehidupan kita sendiri, 
dus bererti kehidupan ini dengan sendirinya akan berlipat dan melimpah-limpah, akhirnya kita merasa bahagia 
hidup di dalamnya ! 

Petikan dari surat As-Syaheed Savyid Qutb kepada adiknya Hamidah Qutb di luar penjara. 

ikbljJI cl£-> 

c-sli-Jlj a j£ cj ijiill j Ia ^j! ^Ixj (iljj 

Jjj ijfl a^njj^ui ljAAIjuj <tilj jC- J ^Ic- lj±^> jjj tt&c-Ua 

V djjL Ij-il^lj UiAlj tlAJj tl^lajlj f^lll 

l^jj giLk- J£jj J^j <**L &Utfl o^i CjAj 

Ya Allah, Sesungguhnya Engkau Maha Mengetahui bahawa hati-hati ini telah berhimpun kerana 
kecintaan kepadaMu, mereka telah bertemu kerana mentaatiMu, mereka telah bersatu kerana 
dakwahMu, mereka telah berjanji untuk menolong menegakkan syariatMu.. 

Oleh itu Ya Allah.. 

Eratkanlah hubungan ikatan ini, teruskan kasih sayangnya, berilah petunjuk untuknya. 

Ya Allah., penuhilah hati ini dengan cahayaMu yang tidak padam-padam, terangkanlah hati ini dengan 
limpahan iman dan tawakkal kepadaMu, hidupkanlah hati ini dengan mengenaliMu.. 

DAN matikanlah kami sebagai syaheed di jalanMu.. 

! . .Engkaulah sebaik-baik Penjaga dan sebaik-baik penolong 

